ສະໜາມບິນ ນະຄອນອິສຕັນບູລ ເປີດຄືນແລ້ວ ບໍ່ເທົ່າໃດຊົ່ວໂມງ ຫຼັງຈາກການໂຈມຕີ
ນາຍົກລັດຖະມົນຕີເທີກີ ທ່ານ ທ່ານ Binali Yildirim ກ່າວວ່າ ຮ່ອງຮອຍໃນຂັ້ນຕົ້ນ ແມ່ນຊີ້ໄປໃສ່ ກຸ່ມຫົວຮຸນແຮງ ລັດອິສລາມ ເປັນຜູ້ທຳການໂຈມຕີ.
ນະຄອນອິສຕັນບູລໄດ້ເປີດສະໜາມບິນນາໆຊາດ Ataturk ຄືນແລ້ວຢ່າງເຕັມອັດຕາ ໃນວັນພຸດມື້ນີ້ ຫຼັງຈາກການໂຈມຕີສະຫລະຊີບທີ່ເຮັດໃຫ້ 41 ຄົນເສຍຊີວິດແລະ 200 ກວ່າຄົນໄດ້ຮັບບາດເຈັບໃນແລງວັນອັງຄານວານນີ້ ສະໜາມບິນຂອງພວກເຮົາໄດ້ເປີດຄືນແລ້ວ ສຳລັບຖ້ຽວບິນຕ່າງໆແລະເຮືອບິນເລີ້ມ ອອກເດີນທາງ ແຕ່ເວລາ 2 ໂມງ 20 ຕາມເວລາທ້ອງຖິ່ນ ເປັນຕົ້ນໄປ ນັ້ນຄືຄຳເວົ້າ ຂອງນາຍົກລັດຖະມົນຕີເທີກີ ທ່ານ Binali Yildirim ທີ່ໄດ້ກ່າວຢູ່ໃນຖະແຫຼງການທີ່ ສະໜາມບິນໃນວັນພຸດມື້ນີ້ ສາຍການບິນເທີກີກ່າວວ່າ ຕົນໄດ້ເລີ້ມການເດີນທາງຂອງທຸກຖ້ຽວບິນແລະວໍຊິງຕັນ ກໍໄດ້ຍົກເລີກການຫ້າມ ບໍ່ໃຫ້ຖ້ຽວບິນຢຸດແວ່ລະຫວ່າງສະຫະລັດ ແລະສະໜາມບິນ Ataturk ໃນນະຄອນອິສຕັນບູລ ໃນຕອນແລງວັນອັງຄານວານນີ້ ຢ່າງໜ້ອຍ 10 ຄົນຂອງພວກທີ່ເສຍຊີວິດແມ່ນຊາວຕ່າງປະເທດແລະ 109 ຄົນຂອງຈຳນວນຜູ້ບາດເຈັບທັງໝົດ 239 ຄົນໄດ້ອອກຈາກໂຮງໝໍແລ້ວໃນວັນພຸດມື້ນີ້ອີງຕາມ ເຈົ້າແຂວງອິສຕັນບູລ ມີລາຍງານວ່າ ພວກໂຈມຕີສະຫລະຊີບທັງ 3 ຄົນ ໄດ້ຍິງຕຳຫຼວດຫລາຍຄົນ ກ່ອນທີ່ ຈະບີບຄະນວນລະເບີດໃຫ້ແຕກຂຶ້ນທີ່ຕຶກອາຄານຜູ້ໂດຍສານເດີນທາງໄປຮອດ ຜູ້ເຫັນເຫດການຄົນນຶ່ງ ກ່າວຕໍ່ວີໂອເອພະແນກພາສາເທີກີວ່າ ມີລະເບີດນ້ອຍ 2 ລູກ ແຕກຂຶ້ນກ່ອນແລະຫລັງຈາກນັ້ນກໍແມ່ນລະເບີດຂະໜາດແຮງ ຜູ້ຄົນໄດ້ພາກັນແຕກກະຈັດກະຈາຍໄປທົ່ວທຸກແຫ່ງ ພວກເຂົາເຈົ້າບໍ່ຮູ້ຈັກວ່າຈະໄປໃສ ພວກເຮົາກຳລັງລໍ ຖ້ານ້ອງສາວຂອງຂ້ອຍແຕ່ບໍ່ສາມາດພົບເຫັນນາງ ພວກເຮົາກຳລັງລໍຖ້ານາງຢູ່ ຜູ້ເຫັນເຫດການຄົນທີສອງກໍພະຍາຍາມທີ່ຈະບັນລະຍາຍເຖິງຄວາມວຸ້ນວາຍທີ່ໄດ້ເກີດຂຶ້ນ ຢູ່ໃນທາງນຶ່ງນັ້ນ ສຽງປືນດັງຂຶ້ນ ສ່ວນອີກທາງນຶ່ງກໍແມ່ນສຽງລະເບີດແລະຜູ້ຄົນພາ ກັນແລ່ນອອກໜີຢ່າງວ່ອງໄວເທົ່າທີ່ສາມາດເຮັດໄດ້ແລະມີຜູ້ຄົນບາດເຈັບເລືອດອອກຢູ່ ແຄມທາງຍ່າງ